Artur Horvat
<s>Artur Horvat (31. 12. 1895, Dombovar, Austro-Ugarska Monarhija - 24. 11. 1980, Zagreb), znameniti jugoslavenski liječnik, prvi požeški izučeni kirurg, učesnik Narodnooslobodilačke borbe (NOB) i potpukovnik Jugoslavenske narodne armije (JNA).</s><s>Otac je uglednog jugoslavenskog ekonomista Branka Horvata.</s>

<s>Biografija 
Potpukovnik dr. Artur Horvat je rođen 31. 12. 1895 u ugarskom Dombovaru tijekom Austro-Ugarske Monarhije.</s><s>Židovskog je podrijetla.</s><s>Gimnaziju je završio 1914 u Varaždinu, a studij medicine 1921 u austrijskom Grazu.</s><s>Kirurgiju i ginekologiju je specijalizirao do 1924 njemačkom Kielu, Hamburgu i Zagrebu, te se je usavršavao u Parizu i Baselu.</s><s>Na početku 1925 imenovan je upraviteljem bolnice i voditeljem kirurškog odjela najprije u Petrinji pa u Pakracu.</s><s>Potkraj 1933 dr. Horvat je došao u Slavonsku Požegu, gdje je bio vršitelj dužnosti upravitelja bolnice u izgradnji i voditelj kirurškog odjela, otvorenjem kojega u januaru 1934 u staroj gradskoj bolnici u Vučjaku započinje organizirana kirurška služba u Slavonskoj Požegi.</s><s>1936 uspio je završiti i otvoriti novu bolnicu, koju je vodio do 1941 kada je uspostavom Nezavisne Države Hrvatske (NDH) kao Židov bio otpušten i potom uhićen.</s><s>U zatvoru ga je premlaćivao zloglasni zapovjednik policije u Slavonskoj Požegi Milivoj Ašner.</s><s>Po izlasku iz zatvora radio je neko vrijeme u Banjoj Luci i Sarajevu, a potkraj 1944 se zajedno sa sinom Brankom priključio partizanima kao kirurg pozadinske bolnice 5. korpusa.</s><s>Po svršetku Drugog svjetskog rata dr. Horvat je bio glavni kirurg 4. jugoslovenske armije, te načelnik kirurških odjela vojnih bolnica u Zagrebu i Skoplju.</s><s>1951 izabran je na poziciju predsjednika kirurško-ortopedske sekcije Zbora liječnika Hrvatske.</s><s>Nakon demobilizacije u činu potpukovnika JNA, bio je primarijus kirurškog odjela u Općoj bolnici "Dr. Josip Kajfeš" (danas "Sveti Duh"), a potom je vodio kirurški odjel Opće bolnice u Bihaću.</s><s>Tokom karijere dr. Horvat se bavio tromboemboličnom bolešću, a obrađivao je i druge kirurške probleme.</s><s>Radove je objavljivao u časopisima "Liječnički vjesnik", "Münchener medizinische Wochenschrift", "Zentralblatt für Gynäkologie", "Vojnomedicinski pregled" i "Acta chirurgica Iugoslavica".</s>

<s>Dr. Artur Horvat je preminuo u Zagrebu 24. 11. 1980 godine.</s>

<s>Reference</s>

<s>Literatura</s>

<s></s>

<s>Biografije, Požega
Jugoslavenski Jevreji
Jugoslavenski liječnici
Oficiri JNA
Jevreji u Narodnooslobodilačkoj borbi
Jugoslavenski partizani</s>

